
Communio  studiorum,  quae  totius  nostrae  vitae  et  laetae  decus  est 
et  afflictae  solaeium,  cum  huic  scriptioni  occasionem  dederit,  visum  est 
selegere  quaestionem  positam,  ut  ita  dicam,  in  eonfinio  artium  duarum 
et  ita  comparatam,  ut  eius  pertractatio  ad  prudentes  pariter  gramma- 
ticosque  et  olim  pertinuerit  et  nunc  pertinere  videatur;  nam  ego  sive 
alteri  utri  sive  neutri  generi  accensebor,  hae  media  mihi  visus  sum  tu- 
tissimus  ire. 

Favorinus  Gellianus,  scholasticorum  aetatis  Hadrianae  facile  prin- 
eeps  minutorumque  zetematum  magnus  Achilles,  inter  alia,  quae  ex  eius 
disciplina  Gellius  rettulit,  etiam  de  penore  apud  eum  disputat  libri  quarti 
capite  primo  et  adversarium  nescio  quem  conficit  argumentis  ex  intima 
prudentia  petitis.  Quod  caput  cum  nuper  prò  specimine  novae  editionis 
Gellii  multorum  votis  dudum  efflagitatae  diligenter  ad  libros  scriptos 
exactum  proposuerit  Martinus  Hertzius  Breslaviensis  vetus  amicus  et  feli- 
ciorum  temporum  meorum  sodalis,  ita  ut  simul  prudentes  invitaret  ad 
sua  perpendenda  et  ubi  opus  esset  retractanda,  quae  mihi  in  mentem 
venerunt  comparanti  Gelliana  haec  cum  titulo  Digestorum  cde  penu  legata', 
qui  paenultimus  est  libri  trigesimi  tertii  nuper  a  me  recogniti  et  prope- 
diem  publice  prodituri,  iam  proponam.  Sunt  enim  haec  neque  tam  tristia 
et  austera,  ut  a  festi  diei  hilaritate  arcenda  videantur,  neque  ita  le  via  et 
pusilla,  ut  abhorreant  a  tranquilla  senectute  summi  viri  post  vitae  taedia 
superata  iam  quiescentis,  sed  qualia  credere  possis  Sex.  Aelium  et  P.  Mu- 
cium  in  honesto  villarum  otio  confabulationibus  et  iucundis  et  doctis 
cum  amicis  pertractasse  filiis  audientibus  magistris  futuris  non  suorum 
fìliorum  tantum,  sed  etiam  nostris. 

Penus  unde  veniat,  in  verborum  origines  qui  inquirunt  adfruc  certa 

ratìone  opinor  non  docuerunt,  quamquam  probabiliter  Georgius  Curtius 
[Orundzùge  der  griech,  Etymologie  p.  244  ed.  2)  penum  composuit  et  cum 
panis  vocabulo  et  cum  certis  quibusdam  linguae  Lithuanicae  vocibus  quae 
notionem  habent  pascendi.  Hoc  satis  constat  significari  ea  esculenta  et 
potulenta  in  domesticos  usus  seposita,  maxime  ea  quae  adservantur  in  cella 
penuaria  (D.  1.  3  §  8  h.  t.)  sive  promptuario  (1.  4  §  1  eod.);  unde,  cum 
vita  omnis  pendeat  a  victu,  penoris  domesticae  numina  sive  Penates 
praeesse  visi  sunt  Romanis  universae  domui,  item  ab  eo  vocabulo  ducta 
sunt  alia  penetralium  et  penetrandi  et  penitus  relata  ad  intima  quaeque  et 
maxime  secreta  et  tuta.  Vocabulum  rvariis  generibus3,  ut  ait  ille  Favorini 
adversarius,  cdictum  et  varie  declinatum  est;  nam  et  hoc  penus  et  haec 
'penus  et  huius  peni  et  penoris  veteres  dixerunt\  Etiam  apud  eos  qui 
ius  civile  docebant  haec  ut  alia  ex  grammatica  arte  adsumpta  trala- 
scia fuisse  intellegitur  ex  Pauli  verbis  (D.  1.  4  §  3  h.  t.)  :  cnomen  penus 
cmihi  traditum  est  omnibus  generibus  dictum*  ;  quamquam  cautius  locutus 
est  grammaticus  quam  iuris  auctor,  cum  penus  masculine  Plautinum  sit 
recte  emendatione  sublatum  apud  Paulum  D.  36,  2,  24  fin.  Unde  ipse 
Favorinus  :  cquid  refert  mea5,  inquit,  ceiusque  quicum  loquor,  quo  genere 
lpenum  dicam  et  in  quas  extremas  litteras  declinem,  si  nemo  non  id 
cnon  nimis  barbare  fecerit,?'  Nam  ita  libri,  nisi  quod  prius  cnon5  deest 
et  cfecerif  abiit  in  ffecerim3  vel  'fecerimus'  :  nec  debuit  Hertzius  inscita 
insciti  hominis  coniectura  arrepta  extrema  ita  edere  csi  modo  id  non 
'nimis  barbare  fecerim.5  Nam  hoc  C.  Marius  fortasse  dicere  potuit  sibi 
sufficere  Latine  loqui  non  nimis  barbare,  nequaquam  vero  Hadriani  sae- 
culi  scholasticus  :  praeterea  emendatione  illa  admissa  piane  pereunt  argu- 
tiae  Favorini  ea  vocabula,  in  quibus  peccare  non  possis,  puerulorum 
scilicet  delicias,  se  magistrum  significantis  contemnere. 

Sed  haec  pertinent  ad  grammaticos;  nos  videbimus  si  placet,  de 
iis  quae  ex  antiqua  prudentia  affert  Favorinus  determinaturus  'quid  sit 
cpenus  et  qua  fini  id  vocabulum  dicatur'.  Quae  ipsa  cum  redeant  in  di- 
gestis  et  habeat  utraque  relatio  et  diversa  multa  et  propria  bona,  eas 
componere  cum  utilitatem  aliquam  habebit  tum  iis  certe,  qui  veteres  pru- 
dentes  aclamarunt,  etiam  iucunditatem.  Haec  autem  sunt,  quae  ex  Q. 
Scaevolae  commentariis  affert  Favorinus  Gellii,  ut  leguntur  in  libris  tribus 
primariis  Parisino  Vaticano  Rottendorfiano. 

Quintum  Scaevolam  ad  demonstrandam  penu  his  verbis  usum  audio. 

Penus  est,  inquit,  quod  esculentum  aut  posculentum  (postulentum 

Par.)  est,  quod  ipsius  patris  familias  aut  liberum  patris  familias 

eius  quam  circum  eos  aut  liberos  eius  est  et  opus  non  facit  causa 

paratura  est,  ut  Mucius  ait,  penus  videri  debet.    Nam  quae  ad 

edendum  bibendumque  in  dies  singulos  prandii  aut  cenae  causa 

parantur,  penus  non  sunt,  sed  ea  potius,  quae  huiusce  generis 

longae  usionis  gratia  contrahuntur  et  reconduntur  ex  eo,  quod  non 

in  promptu  est,  sed  intus  et  penitus  habeantur  (habeatur  Rott.) 

penus  dieta  sunt  (est  Rott.). 

Petita  haec  esse  ex  Q.  Mucii  iuris  civilis  libro  secundo  intellegitur  ex 

Ulpiani  1.  XXII  ad  Sabinum   (Dig.  1.  3  pr.  h.  t.),  ubi  sic  est:  cQuintus 

c  Mucius  scribit  libro  secundo  iuris  civilis  penu  legata  contineri  quae  esui 

cpotuique  sunt.    idem  Sabinus  libris  ad  Vitellium  scribit'.    Graviter  autem 

corrupta  esse  Gelliana  illa  et  ne  orationem  quidem  cohaerere  nemo  est 

quin  videat:  at  qui  has  mendas  tollere  conati  sunt,  si  quid  video  adhuc 

parum  profecerunt.    Nam  ut  primum  de  summa  re  videamus,  Huschkius 

cum  ita  scripsit:  cpenus  est  non  quidque  (?)  esculentum  aut  poculentum, 

csed  quod  patrisfamilias  ....  causa  paratum  est,  id,  Mucius  ait,  penus 

'videri  debet3,    restituit    quidem    aliquem    rerum  ordinem   verborumque 

tenorem,  sed  item  multis  nominibus  peccavit.    Nam  ut  mittam  violen- 

tiam,    quae  nullum  paene   orationis  articulum  intactum  reliquit  neque 

causam  probabilem   tot  errorum  aperuit,  primum  absurda  illa  repetitio 

"Mucius  aitD,  cuius  ipsius  verba  hic  proponuntur  nullis  Favorini  interpositis, 

quomodo  excusetur  non  perspicio.     Deinde  cum  eiusdem  capitis  princi- 

pium  afferatur  ab  Ulpiano  ita,  ut  piane  consentiat  cum  Gelliana  rela- 

tione,  certe  verba  illa  simplicissima  et  verissima,  immo  alibi  quoque 

passim  repetita  et  omnino  tralaticia  cpenus  est  quod  esculentum  aut  po- 

'tulentum  est5  collatis  verbis  Scaevolae  ab  Ulpiano  relatis  cpenu  legata 

'contineri  quae  esui  potuique  sunt5  ab  omni  corruptelae  suspicione  vin- 

dicantur.     Denique  qui  novit  auctores  maxime  antiquos,  numquam  pro- 

babit  eiusmodi  definitionem  incipientem  a  negatione  nescio  qua,  quae  quo 

vere  pertineat  frustra  quaeras  :  nam  quod  solum  cogitari  potest  penu  non 

comprehendi  promercalia,  sed  usuaria  sola,  neque  ita  recte  enuntiatur 

et  apparet  in  tractatu  de  penore  alium  locum  tenuisse.    Merito  igitur 

haec  improbavit  Hertzius  talia  temptaus  ipse:  Tenus  est  quod  esculen- 
'tum   aut  poculentum  est.     Quod  ipsius  patrisfamilias  ....  causa  para- 

'tuni  est,  ut  Mucius  ait,  penus  videri  debet5  vel  etiam  sic:  Tenus 

'poculentum  est  et  quod  ....  paratimi  est.  Id,  ut  Mucius  ait,  penus 
'videri  debet\  At  philologus  quamquam  cautior  fuit  iureconsulto  in  se- 
candis  urendisque  sanis,  tamen  neque  sermonem  satis  cohaerentem  effecit 
et  ineptum  comma  cut  Mucius  ait5  apud  eum  quoque  remansit.  Mihi 
quid  videatur  ut  aperiain,  principium,  ut  dixi,  praeter  minora,  de  qui- 
bus  postea  videbimus,   sanum  est  scripsitque  Scaevola  ita  fere:  Tenus 

cest,  quod  esculentum  aut  potulentum  est,  quod  ipsius  patrisfamilias 

ccausa  paratura  est3.  Nam  ita  solent  definiri  ab  antiquis  iuris  vocabula, 
ut  generalis  notio  addita  alia  post  aliam  determinatione  particulatim  ad 
fìnes  proprios  et  certos  redigatur,  qualis  est  illa  definitio  sollemnis  gen- 
tilium  in  Ciceronis  Topicis  ex  ipso  Scaevola  relata:  cgentiles  sunt  qui 
cinter  se  eodem  nomine  sunt,  qui  ab  ingenuis  oriundi  sunt,  quorum  maio- 
truni  nemo  servi tutem  servi vit,  qui  capite  non  sunt  deminuti5.  Similem 
penoris  definitionem  hoc  loco  tenemus,  quam  pessumdedit  Hertzius  inserta 
copula:  determinati ones  enim  hae  non  iuxta  ponuntur,  sed  praecedens 
quaeque  definitur  magis  coartaturque  per  proxime  sequentem,  ut  hic 
secundus  articulus  esculenta  ea  excludit,  quae  non  sunt  parata  propter 
familiam.  Iam  quae  sequuntur,  iis  denuo  restringitur  ea  quam  Scae- 
vola posuit  penoris  definitio,  sed  ut  non  ipse  eam  ulterius  circum- 
scribat,  sed  alius  nescio  qui,  cui  priora  non  satisfecissent.  Eo  enim  du- 
cunt  et  verba  cut  Mucius  ait5,  quae  frustra  revocant  ad  Favorinum,  et 
quae  sequuntur  per  se  facilia  et  plana:  penore  enim  dicuntur  contineri 
non  omnia  esculenta  et  potulenta  familiae  causa  parata,  sed  sola  recon- 
dita posterioris  usionis  causa,  non  deprompta  iam,  sed  aliquando  depro- 
menda,  et  ita  haec  dicuntur,  ut  non  addatur  verbi  causa  cquod  longae 
"usionis  gratia  conditum  est5,  sed  tamquam  per  contentionem  et  repre- 
hensionem  definitionis  non  satis  accuratae  haec  inducantur.  Accedit  quod 
Favorinus  Scaevolae  verba  citat  eapropter,  ut  grammaticus  in  disputa- 
tane superatus  aequiore  animo  ferat  nescire  se  quid  sit  penus,  et  ita 
iis  praefatur:  'ne  illi  quidem  veteris  iuris  magistri,  qui  sapientes  appel- 
lati sunt,  definisse  satis  recte  existimantur,  quid  sit  penus5;  quod  tum 
demum  constabit,  cum  in  sequentibus  Scaevolae  penoris  definitio  a  poste- 

riore  aliquo  iuris  auctore  reprehenditur  et  emendatili*.  Iam  cum  paullo 
post'Servium  Sulpicium  in  reprehensis  Scaevolae  capitibus5  Gellius  laudet, 
quas  notas  etiam  nostri  auctores  cum  alibi  commemorant  (D.  17,  2,  30  al.) 
tum  in  hoc  ipso  de  penu  tractatu  (cf.  1.  3  §  6  h.  t.),  nonne  apertum  est 
haec  quoque  inde  a  verbis  cut  Mucius  ait'  non  Mucii  esse,  sed  Servii 
Mucium  adnotantis?  id  est  orationem  non  tam  corruptam  esse  quam 
hiare  omissis  solito  more  propter  homoeoteleuton  post  ccausa  paratum  est5 
his  similibusve  verbis:  csed  improbasse  haec  Ser.  Sulpicium,  qui:  at  non 
comne,  inquit,  quod  esus  potusque  causa  paratum  estf.  —  Ceterum,  ut 
hoc  addam,  hoc  quidem  nomine  postea  Mucii  sententiam  obtinuisse,  non 
Servii,  et  silentium  auctorum  de  articulo  eo,  quem  desiderabat  Servius, 
declarat  et  quam  supra  iam  attulimus  Pauli  observatio  (1.  4  §  1  cf.  1.  9  h.  t.) 
promptuario  non  totam  penum  comprehendi. 

Constituta  ita  oratione  in  universum  videamus  de  singulis  quae 
restant  nec  per  se  explicita  sunt  et  facilia.  Pro  posculento  sive  postu- 
lento,  quod  habent  libri,  Hertzius  dedit  poculentum  haud  scio  an  errore. 
Nam  cum  de  forma  'potulentus5  dubitali  non  possit  cum  propter  testi- 
monia librorum  ad  h.  1.  collecta  ab  Hertzio  tum  propter  analogiam,  altera 
cpoculentusD  non  videtur  defendi  nisi  Macrobii  libris  7,  15,  4  et  altero 
loco  digestorum  Florentinorum  (1.  3  §  4  h.  t.),  cum  in  altero  (1,  18,  18) 
recte  sit  potulentus  ;  certe  inscriptio  Hispana  Grut.  643,  3  allegata  a  For- 
cellinio  et  ab  ipso  Hertzio  propter  nomen  nescio  quod  Poculenti  iam  emen- 
data (C.  I.  L.  II,  3749)  L.  Iulium  proponit  non  Poculentum,  sed  Apo- 
laustum.  Nec  satis  qui  fieri  potuerit  "poculentus*  intellegitur  in  vocabulo 
declinato  non  a  poculo,  sed  a  potando.  Contra  ea  ipsa  forma  poscu- 
lentus,  quam  hoc  loco  libri  servant,  et  redit  apud  Gellium  17,  11,  ubi 
libri  variant  inter  cposculentaD  et  cpotulentaD,  et  legitur  in  glossis  Ono- 
mastici (p.  141  Labb.:  'posculentum  jióti^ov)^  et  habet  quo  excusetur, 
nempe  attractionem  quandam  sive  allitterationem  dicas  vocabuli  gemelli 
quod  est  esculentus,  quae  eo  potentior  esse  debuit,  quod  escae  item 
respondet  posca  vocabulum,  si  quidem  non  falluntur  qui  id  initio  de 
omni  potione  usurpatum  esse  contendunt.  Quare  fortasse  res  eo  redit, 
ut  formae  duae  potulentus  et  posculentus  in  usu  fuerint,  tertia  vero  pocu- 
lenti originem  ducat  ex  incuria  librariorum.  Sed  de  his  videant  gram- 
matici. —   Quae  sequuntur  graviter  corrupta,  emendari  nequeunt  nisi 

adhìbito  simillimo  ripiani  capite  iis  quae  ex  Scaevola  attulit  statini 
subiuncto.  quod  sic  est:  cquae  harum,  inquit,  patris  familiae  uxoris  libe- 
'rorumve  eins  vel  familiae,  quae  circa  eos  esse  solet,  item  iumentorum, 
'quae  dominici  usus  causa  parata  sunt\  Haec  non  Scaevolae  esse  in- 
tellegitur  inde,  quod  aperte  verba  sunt  auctoris  eius,  ad  quem  commen- 
tatili' npianus,  qui  est  Sabinus,  truncata  propterea  et  divulsa;  similiter, 
ut  alia  mittam ,  in  Vaticanis  fragmentis  §  269  ex  iisdem  commentariis 
Ulpiani  verba  referuntur  Sabini  sententiam  non  explentia,  subicitur 
deinde  Ulpiaui  explicatio  praescripto  eius  nomine.  Confirmat  id  Gellius 
1.  e.  §  21  afìerens  haec:  'Masurius  Sabinus  in  iuris  civilis  secundo  etiam 
cquod  iumentorum  causa  apparatum  esset,  quibus  dominus  uteretur, 
cpenori  attributum  dicit\  His  positis  primum  apparet  inconsulto  fecisse 
eos  qui  apud  Ulpianum  'harum'  vocabulum  ad  neutrum  genus  formave- 
runt;  immo  pendet  id  a  Sabini  verbis  proxime  praecedentibus  in  Digestis 
omissis.  Similiter  fieri  potest,  ut  in  fine  articuli  Ulpianus  quaedam  omi- 
serit,  ut  tota  Sabini  oratio  sic  fere  redintegretur. 

[Penus  res  sunt  esculentae  et  potulentae],  quae  harum  patris  fa- 
milias  uxoris  [ve]  liberorumve  eius  vel  familiae,  quae  circa  eos  esse 
solet,  item  iumentorum,  quae  dominici  usus  causa  parata  sunt, 
[causa  paratae  sunt.] 

quamquam  cui  haec  nimis  dura  videbuntur  nec  recte  Ulpianus  omittere 
potuisse  extrema,  leni  mutatione  extrema  sic  poterit  reformare: 

item  iumentorum  dominici  usus,  causa  parata[e]  sunt. 

Collatis  his,  ubi  manifesto  Sabinus,  quamquam  iumenta  primus  videtur 
addidisse1),  in  reliquis  a  Scaevola  pendet,  item  iis  quae  ex  ipso  Scaevola 

:)  Communis  usus  penum  ad  ea  maxime  referebat,  quae  dominicis  usibus  desti- 
nabantur:  unde  Favorinus,  cum  a  grammatico  quaesivisset,  quid  esset  penus,  isque 
respondisset  esse  vinum  et  triticum  et  oleum  et  lentim  et  fabam  atque  huiusmodi 
cetera,  quaestionem  rettulit,  num  milium  et  panicum  et  glans  et  hordeum  contine- 
rentur,  qua  posita  grammaticus  haesit.  Scilicet  cum  illa  primo  loco  nominata  ad 
lautiorem  victum  pertineant,  milio  et  panico  non  domini  vescuntur,  sed  saepe  coloni 
(Columella  2,  19,  17),  glande  et  hordeo  praesertim  ammalia  ;  in  rebus  autem  familiae 
iumentorumque  causa  paratis  quatenus  penus  perveniat,  non  grammaticorum  est  defi- 
nire, sed  prudentium,  a  quibus  id  discere  non  insuper  habuisse  se  mox  philosophus 

paulo  post  (1.  3  §  6  h.  t.)  affert  Ulpianus  disputans  de  familia  quam 
pater  familias  circa  se  et  suos  habeat:  cquos  Q.  Mucius  sic  definiebat,  ut 
ceorum  cibaria  contineri  putet,  qui  opus  non  facerentf,  huius  articuli  resti- 
tutio  ita  expedita  est,  ut  nisi  grammatico,  certe  prudenti  facile  satis- 
facias.  Ita  enim  scribendum  est  fere  ut  scripsit  Hertzius:  cquod  ipsius 
'patris  familias  [aut  matris  familias]  aut  liberum  patris  familias  [aut  fami- 
cliae]  eius,  qua[e]  circum  eos  aut  liberos  eius  est  et  opus  non  facit\ 
Scilicet  vel  pluralis  ceosD  requirit  ut  mater  familias  inseratur.  Liberi  autem 
'eius'  scripsit,  non  'eorum*,  quoniam  comprehendantur  necesse  est  liberi 
ex  alia  uxore  suscepti,  item  excludantur  quos  mater  genuit  ex  alio 
patre;  unde  antea  diserte  adiecit  liberis  genetivum  cpatris  familias5.  — 
Extrema  recte  se  habent  in  libris,  nisi  quod  'est'  vocabulum  delendum 
existimo,  cum  priores  mutent  fere  in  'sinf,  Hertzius  nescio  qua  de  causa 
edere  maluerit  'sed  . . .  habeatur,  penus  dieta  estf.  Iam  igitur  totum 
caput  adscribam  expletum  et  expurgatum: 

Q.  Scaevolam  ad  demonstrandam  penu[m]  his  verbis  usum  audio. 
Tenus  estf,  inquit,  'quod  esculentum  aut  posculentum  est,  quod 
'ipsius  patris  familias  [aut  matris  familias]  aut  liberum  patris  fami- 
clias  [aut  familiae]  eius,  qua[e]  circum  eos  aut  liberos  eius  est  et 
copus  non  facit,  causa  paratum  est5.  [Sed  improbasse  haec  Ser. 
Sulpicium,  qui:  cAt  non  omne3,  inquit,  'quod  esus  potusque  causa 
'paratum  est,]  ut  Mucius  ait,  penus  videri  debet.  Nam  quae  ad 
cedendum  bibendumque  in  dies  singulos  prandii  aut  cenae  causa 
cparantur,  penus  non  sunt,  sed  ea  potius,  quae  huiusce  generis 
'longae  usionis  gratia  contrahuntur  et  reconduntur,  ex  eo,  quod 
cnon  in  promptu,  [sed]  intus  et  penitus  habeantur,  penus  dieta 
csunt\ 

Addit  Gellius  alia  quaedam  ab  iuris  auctoribus  de  penore  animad- 
versa,  quae  et  ipsa  a  nobis  examinabuntur,  cum  singulis  respondeant 
capita  digest  or  um. 

addit.  Ceterum  si  hoc  voluit  Favoritms  glandem  penore  comprehendi ,  erravit  ;  nam 
iumenta  non  vescuntur  glandibus.  Sed  fieri  potest,  ut  comma  et  glans'  adiectum  sit 
ab  interpolatore,  cum  praesertim  libri  omnes  (nam  de  palimpsesto  non  satis  constat) 
hic  habeant  et  glandem',  quod  nec  ferri  potest  nec  commode  mutatur  in  nominativum. 

Collins  g  Ut  ripiiiiiiis  1.  XXII  ad  Sabinum 

(Masnrìna  Sabinua  in  iuris  civilis  secundo)  ^     !- 3  §  9  h,t,': 

BÌgna  quoque  et  carbones,  quibus  confi-  Ligna  et  carbones  ceteraque,  per  quae 

ceretur  peuus ,  quibusdam  (quibus  Rott.)  penus  conficeretur,  an  penori  legato  con- 

ait  videri  in  penu  esse.  tineantur,  quaeritur.   Et  Q.  Mucius  et  Ofi- 

lius  negaverunt:  non  magis  quam  molae, 

I  "° :  inquiunt,  continentur.   Idem  et  tus  et  ce- 

De  penu  adscribenduin  hoc  etiam  putavi  ras  contineri  negaverunt.   Sed  Rutilius  et 

Ser.  Sulpicium  in  reprehensis  Scaevolae  Ugna  et  carbones,  quae  non  vendendi  causa 

capitibus  scripsisse  Sato  Aelio  placuisse  parata  sunt,    contineri  ait.    Sex.  autem 

non  quae  esui  et  potui  forent,  sed  thus  Caecilius  etiam  tus  et  cereos  in  domesti- 

quoque  et  cereos  in  penu  esse,  quod  esset  cum  usum  paratos  contineri  legato  scribit. 
eius  (sic  Par.,  esset  non  eius  Vat.,  non  esset 
eius  Rott.)  ferme  rei  causa  comparatimi. 

His  inter  se  comparatis  intellegitur  eundem  Sabini  tractatum  tam 
Ulpianum  quarn  Gellium  ante  oculos  habuisse  et  quod  hic  ait  quibusdam 
videri  thus  et  cereos  penoris  esse,  eo  significali  Rutilium  aut  solum  aut 
cum  aliis  quos  ignoramus,  cum  contrarium  placuisset  antiquioribus  ple- 
risque,  in  his  Q.  Mucio  et  Ofilio.  Haec  habent  aliquam  utilitatem  ad  de- 
finiendam  aetatem  Rutilii,  qui  praeterea  laudatur  bis  ab  Ulpiano  in  libris 
ad  Sabinum  et  ad  edictum  (D.  7,  8,  10,  3.  43,  27, 1, 1).  Nam  cum  cite- 
tur  a  Massurio  Sabino  auctore  aetatis  Tiberianae,  ipse  autem  videatur 
dissensisse  a  Q.  Mucio  consule  a.  u.  e.  659,  quocum  Ofilius  sine  dubio 
componitur  non  tam  propter  aetatem  quam  propter  consensum,  aut  Cice- 
ronis  aequalis  fuerit  necesse  est  aut  Augusti;  itaque  hoc  certe  constat  eum 
non  fuisse  alterum  utrum  consulum  duorum  P.  Rutiliorum  liberae  rei 
publicae  annorum  649  et  664.  Rutilius  autem  is,  cuius  in  tractatu  de 
nundinis  meminit  Macrobius  (sat.  1, 16,  34);  item  praetor  P.  Rutilius,  qui 
sustulit  actionem  ex  stipulationibus  onerandae  libertatis  causa  factis 
(D.  38,  2,  1,  1)  et  introduxit  honorum  venditionem  et  actionem  Rutilia- 
nam  (Gai.  4,  35),  fortasse  etiam  constitutionem  edidit  cuius  meminit 
Iulianus  Rutilianam  (Yat.  fr.  §  1)  ;  denique  Rutilius  Maximus  is,  cuius  ex 
libro  singulari  ad  legem  Falcidiam  (latam  a.  u.  e.  714)  superest  unum 
caput  in  digestis  (30, 125),  num  diversi  sint  tam  inter  se  quam  ab  Ruti- 
lio  eo,  quem  citat  Ulpianus,  necne,  adhuc  definiri  non  potuit.  —  cSex. 
Caecilius3  Digestorum,  Gellii  autem  lSatus  Aelius5  omnino  est,  sicut  ad 

Digestorum  locum  observavit  Maiansius,  ad  Gellium  Perizonius,  notissimus 
Sex.  Aelius  Catus  consul  a.  u.  e.  556  ;  quem  saeculo  ante  Scaevolam  de 
penore  ita  disputasse,  ut  thus  quoque  et  cerei  num  in  penore  essent 
dispiceret,  documento  est  prudentiam  Romanam  et  creatam  et  forni atam 
esse  non  labente  libera  re  publica,  sed  fiorente:  cuius  generis  testimonia 
etsi  non  omnino  deficiunt,  tamen  quod  piane  cum  hoc  componas  unum 
novi  Ciceronis  ad  Trebatium  epistolium,  quod  vicesimum  secundum  est 
libri  epistularum  ad  familiares  septimi.  Adscripsi  epistulam  totam;  nam 
et  brevis  est  et  utilis.  'Illuseras  heri5,  Cicero  scribit,  'inter  scyphos,  quod 
cdixeram  contro versiam  esse,  possetne  heres,  quod  furtum  antea  factum 
'esset,  furti  recte  agere.  Itaque,  etsi  domum  bene  potus  seroque  redieram, 
ctamen  id  caput,  ubi  haec  controversia  est,  notavi  et  descriptum  tibi  misi, 
cut  scires  id  quod  tu  neminem  sensisse  dicebas  Sex.  Aelium  M\  (M.  codex) 
'Manilium  M.  Brutum  sensisse.  Ego  tamen  Scaevolae  et  Testae  assentior\ 
Non  satis  diligenter  haec  legit  Huschkius,  qui  id  caput  ter  rettulit  inter 
reliquias  librorum  Sex.  Aelii  M\  Manilii  M.  Bruti,  omisit  inter  reliquias 
Scaevolae,  cum  referri  oportebat  inter  Muciana,  inter  illorum  trium 
auctorum  fragmenta  omitti  aut  poterat  aut  fortasse  debebat.  Nam 
aperte  Cicero  domum  reversus  unum  solum  volumen  evolvit,  ubi  ccon- 
'troversia1  ea  relata  fuit  opinionesque  proponebantur  et  trium  illorum 
auctorum  et  Scaevolae;  liber  autem,  unde  descriptum  caput  Cicero  cum 
his  litteris  misit  Testae,  vel  propter  temporum  rationes  non  potest  fuisse 
nisi  unus  ex  decem  et  octo  Scaevolae  de  iure  civili.  Scaevolae  igitur 
haec  sunt  omnia,  quem  etiam  aliunde  constat  diligenter  attulisse  opi- 
niones  priorum:  ita  de  lege  Atinia  agens  Gellius  17,  7  scribit  sic:  CQ. 
'Scaevola  patrem  suum5  (nimirum  P.  Scaevolam  consulem  a.  u.  e.  621) 
cet  Brutum  et  Manilium  viros  apprime  doctos  quaesisse  ait  dubitasseque, 
^utrumne  in  post  facta  modo  furta  lex  valeret  an  etiam  in  ante  facta*, 
nec  magis  dubitari  potest  controversiam  inter  P.  Scaevolam  et  M'.  Ma- 
nilium et  M.  Brutum,  partus  ancillae  sitne  in  fructu  habendus,  quam 
sicut  reliqua  eius  generis  libenter  se  legisse  Cicero  significat  (de  fin.  1, 
4, 12),  legisse  eum  non  apud  hos  ipsos,  sed  relatam  apud  Q.  Scaevolam. 
Denique  cum  ait  Pomponius  P.  Mucium  et  Brutum  et  Manilium  ius  ci- 
vile fundavisse,  Q.  Mucium  autem  primum  id  constituisse  generatim  in 
libros  XVIII  redigendo,  merito  inde  colligemus  liberae  rei  publicae  ius 

civile  posterìa  innotnisse  per  Q.  Mucium,  apud  hunc  autem  sexti  saeculi 
iuris  conditoris  Sex.  Aelii  saepe  mentionem  factam  esse,  tres  vero  illos 
auctores  saeculi  septimi  incipientis  primas  partes  tenuisse  perpetuo.  In 
summa  iuris  auctores  qui  supersunt  quae  afferunt  de  Sex.  Aelio  et  P.  Mu- 
cio  et  M*.  Manilio  et  M.  Bruto  similibusque,  ea  proficiscuntur  ex  Q.  Mucii 
commentariis.  Hic  ipse  quae  referebat  de  priorum  opinionibus  et  dissen- 
sionibus  quatenus  ex  libris  eorum  petiverit,  quos  et  extitisse  et  a  Q.  Mucio 
lectitatos  esse  constat  (cf.  Cicero  de  orat.  2,  55,  224),  quatenus  ex  disci- 
plina praeceptorum,  patris  maxime,  et  ex  disputationibus  fori  tralaticiis, 
hodie  nemo  definiet;  probabile  tamen  est  controversiis  illis  neque  in  tri- 
pertita  Sex.  Aelii  neque  in  Manilianis  actiouibus  locum  datum  esse  et 
plerasque  has  priorum  opiniones  Scaevolam  non  comperisse  ex  libris 
scriptis.  Certe  vix  ratione  faciunt,  qui  propter  eiusmodi  testimonia  ipsius 
P.  Coruncanii  qui  vixit  ante  Hannibalèm  librorum  reliquias  mirabundis 
nobis  proponunt.  —  Ipse  Ser.  Sulpicius,  ut  redeam  ad  Gellii  locum  quem 
tractamus,  Sex.  Aelii  de  thure  et  cereis  responsum  num  petiverit  ex 
iisdem  Scaevolae  libris,  potest  in  dubitationem  vocari,  propterea  quod 
Gellius,  qui  et  Scaevolam  citat1)  et  Servii  in  eum  notas,  ex  Servio  hoc 
affert,  non  ex  Scaevola.  At  nihil  impedit,  quominus  Gellius  id  legerit 
apud  utrumque,  sed  eum  Servius  opinionem  Sex.  Cati  sibi  probatam  ma- 
gis  commendasset,  huiusce  laudationis  potius  quam  simplicioris  Mucianae 
memor  fuerit. 

Mendae  librariorum  reliquae  in  iis  quae  supra  attulimus  tolluntur 
fere  sola  utriusque  relationis  comparatione.  Nam  csignaD  apud  Gellium 
scriptum  esse  prò  lignis  intellexerunt  iam  editores  antiqui.  Contra 
'ceras5  Ulpiani  ^ereos5  esse  debere,  quod  paullo  post  in  digestis  recte 
scriptum  est  servantque  item  libri  Gelliani,  monuit  primus  opinor  Hugo 
Grotius  ;  quamquam  Graeca  eius  loci  versio  servata  in  Synopsi  Basilicorum 
ita  concepta:  b  ngòg  %r\v  xq^div  xìr\v  oìxiaxyv  xfjgóg  declarat  hanc  men- 
dam  ex  numero  esse  antiquiorum  Iustiniano  profectam  ex  ipso  Ulpiani 

l)  Posuit  quidem  Hertzius  (p.  9)  Scaevolae  et  Servii  disputationes  relatas  apud 
Gellium  vere  eum  sumpsisse  ex  Sabini  commentariis,  sed  parum  probabiliter ;  nam 
ut  mittam  verba  directa  aliaque,  tres  libri  iuris  civilis  Sabini  brevissime  scripti  nullo 
modo  duodeviginti  Scaevolae  Serviique  in  eos  notas  ita  capere  potuerunt,  ut  talia 
inde  excerpere  liceret. 

exemplari  bibliothecae  Tribonianae.  Tenori  contineri'  licet  ipse  libra- 
rius  Florentinus,  non  emendator  mutarit  in  cpenoreD,  tamen  retinendum 
est,  cum  Graecismus  ccontineri  aliquid  alieui  ref  frequens  sit  apud 
Ulpianum  et  vel  in  hoc  tractatu  panilo  ante  (§7)  legatur:  'cibaria  penui 
ccóntinentur\  Haec  cum  expedita  sint,  paullo  magis  haerebimus  in  verbis 
Gellii  extremo  loco  relatis:  'thus  quoque  et  cereos  in  penu  esse,  quod 
esset  eius  ferme  rei  causa  comparatimi*.  'Non*  vocabulum,  quod  in  ex- 
tremo commate  in  libris  quibusdam  adest,  insiticium  esse  et  recens 
adiectum  miror  fugisse  Hertzium:  est  enim  evidentissimum.  Nam  cum 
ex  tribus  exemplis,  quae  reliquis  praestare  iudicavit  amicus,  unum 
idque  eximium  negatione  careat,  duo  eam  habeant  quidem,  sed  loco 
diverso,  probabile  est  et  quodammodo  necessarium  exemplar  commune  ea 
caruisse  eamque  postea  demum  adiectam  esse  primum  inter  versus,  deinde 
transiisse  in  ipsam  orationem.  Accedit,  quod  eius  interpolationis  nisi 
ratio,  certe  occasio  intellegitur  ;  nam  sane  thus  et  cereos  ad  alia  omnia 
magis  comparamus  quam  esus  potusque  causa.  Unde  ab  libri  Parisini 
lectione  proficiscendum  esse  constat  neque  perspicio  Hertzius  quomodo 
admittere  potuerit  lectionem  Vaticani  'quod  esset  non  eius  ferme  rei 
ccausa  comparatum',  hoc  est,  ut  ait,  nec  esui  nec  potui  inserviens.  At 
hoc  primum  verum  magis  est  quam  Latinum;  deinde  ita  verum  est,  ut 
non  solum  modestum  illud 'ferme5  paene  ridiculum  sit,  sed  etiam  ipsius 
rei  demonstratio,  cum  praesertim  illa  aetate  natio  illa  nondum  prodiisset, 
quam  quidam  hodie  aiunt  nescio  quo  iure  libenter  cereis  vesci.  Pruden- 
tius  sane  Huschkius  adscita  particula  'que*  et  inducta  altera  'causa5  ora- 
tionem ita  formavit:  csed  thus  quoque  et  cereos  in  penu  esse  quodque 
cesset  eius  ferme  rei  comparatum\  Sed  haec  quoque  admodum  languent 
neque  satis  enuntiant,  quod  videtur  Huschkius  enuntiare  voluisse,  idem 
obtinere  in  rebus  similibus  eidemque  usui  destinatis.  Verum  dudum 
vidit  proposuitque  Henricus  Cannegieter  (obs.  1,  2  p.  11)  ita  emendans: 
cquod  esset  eius  familiae  causa  comparatum5  ;  quod  vix  credas  non  cer- 
tatim  prolatum  esse  ab  omnibus,  qui  haec  tractarunt,  cum  eundem 
locum  ita  ad  sententiam  afferat  Ulpianus:  ctus  et  cereos  in  domesticum 
cusum  paratos\    Itaque  haec  quoque  adscribemus  iam  persanata: 

follivi  §2:2: 

(Masurius  Sabinus  in  iuris  civilis  se- 
cnndo)  [l]igua  quoque  et  carbones,  quibus 
oonficeretnr  penna,  quibusdam  ait  videri 
in  penu  esse. 

§  20: 
De  penu  adscribendum  hoc  etiaui  pu- 
tavi  Ser.  Sulpicium  in  reprehensis  Scae- 
volae  capitibus  scripsisse  [C]ato  Aelio 
placuisse  non  quae  esui  et  potui  forent, 
sed  thus  quoque  et  cereos  in  penu  esse, 
quod  esset  eius  f[a]m[iliae]  causa  com- 
paratum. 

Quod  superest  caput  sic  refertur 

Gellius  §  23  : 

Ex  his ,  quae  promercalia  et  usuaria 
iisdem  in  locis  esse  ea  sola  penoris  putat 
(Masurius  Sabinus  in  iuris  civilis  secundo), 
quae  satis  sint  usu  annuo. 


Ulpiaiius  1.  XXII  ad  Sabinum  : 

Ligna  et  carbones  ceteraque,  per  quae 
penus  conficeretur,  an  penori  legato  con- 
tineantur.  quaeritur.  Et  Q.  Mucius  et  Ofi- 
lius  negaverunt  :  non  magis  quam  molae, 
inquiunt,  continentur.  Iidem  et  tus  et 
cer[eo]s  contineri  negaverunt.  Sed  Ruti- 
lius  et  ligna  et  carbones,  quae  non  ven- 
dendi  causa  parata  sunt,  contineri  ait. 
Sex.  autem  [Aejlius  etiam  tus  et  cereos 
in  domesticum  usura  paratos  contineri 
legato  scribit. 

in  utraque  compilatione  : 

Paulus  1.  IV  ad  Salamini  (1.  4  §  2  h.  t.)  : 

Si  quis  solitus  fructus  suos  vendere 
penum  legaverit,  non  omnia  quae  et  pro- 
mercii  causa  habuit,  legasse  videtur,  sed 
ea  sola,  quae  in  penum  sibi  separabat; 
quod  si  promiscue  uti  solebat,  tunc  quan- 
tum ad  annuum  usum  ei  sufficeret  fami- 
liaeque  eius  ceterorumque,  qui  circa  eum 
sunt,  legato  cedet.  Quod  fere,  inquit  Sa- 
binus, evenit  in  personis  mercatorum  aut 
quotiens  cella  est  olei  et  vini,  quae  ve- 
nire solebant,  in  hereditate  relieta. 

In  his  felici  casu  medica  manu  vix  opus  est:  nisi  quod  apud  Gellium 
aut  prò  cesse°  scribendum  est  cessentD  praeeuntibus  deterioribus  quibus- 
dam libris  aut  ante  cesseD  idem  addendum.  Apud  Paulum  autem  in  iis 
verbis,  quae  respondent  Gellianis  'promercalia  et  usuaria3,  alterum  comma 
excidit  et  restituendum  est  'non  omnia  quae  et  promercii  [et  usus] 
ccausa  habuit0;  deinde  prò  rei  sufficeref  sequentes  genetivi  tlagitant  ut 
emendes  ceius  sufficeret5.  —  Unum  addam,  ne  committam,  ut  meus  com- 
mentarius  prodeat  sine  inscriptione  aliqua:  nulla  enim  datur  sine  sacris 
hereditas.  Est  autem  inscriptio  haec  et  brevis  et  simplex  et  ni  fallor 
ad  Sabini  locum  illustrandum  satis  apta.  Eam  hisce  diebus  mecum  com- 
municavit  qui  nuper  corporis  inscriptionum  Latinarum  causa  collegit  quae- 

cumque  exarata  sunt  in  vasis  Pompeianis,  Richardus  Schoene,  descriptam 
a  se  ex  amphora  reperta  in  peristylio  domus  n.  24  viae  Stabianae  mense 
Iunio  a.  1867,  in  qua  scriptum  est  atramento: 

IN-VSSVS 
C-C-H 
Litteris  tribus  singularibus  idem  monuit  indicali  videri  C.  Cornelium 
Hermerotem  nescio  quem,  cuius  nomen  in  aliis  amphoris  item  repertis 
Pompeiis  legitur  perscriptum,  domini  scilicet  fundi  illius,  unde  provenit 
quod  in  hanc  amphoram  diffusum  fuit  vinum.  Is  igitur  Hermeros  sive 
quo  alio  nomine  fuit  videtur  fuisse  ex  numero  eorum,  qui  secundum  ea, 
quae  modo  attulimus  ex  Sabino,  cum  vinum  similiave  vendere  solerent, 
ea  quae  non  promercii,  sed  sui  usus  causa  haberent,  non  promiscue  ad- 
servarent,  sed  in  penum  sibi  separarent;  scilicet  inscripsit  amphoris  do- 
mesticae  penoris  praeter  nomen  verba  'in  ussus\ 

Haec  habui  ad  illustranclam  antiquissimorum  peritorum  penoris  de- 
finitionem  singulari  casu  tam  apud  Gellium  quam  in  digestis  Iustinianis 
seruatam.  Addam  animadversionem  de  capite  Gellii  eo,  quod  quartum 
est  libri  quarti,  pariter  ab  Hertzio  nuper  recognito,  quoniam  similiter 
corruptum  est  habetque  comparatio  eius  cum  iis  quae  supra  enarravimus 
aliquam  utilitatem.    Scriptum  autem  est  in  codicibus  sic: 

Sponsalia  in  ea  parte  Italiae  quae  Latium  appellato  hoc  more 
atque  iure  solita  fieri  scripsit  Ser.  Sulpicius  in  libro  quem  scripsit 
de  dotibus.  Qui  uxorem,  inquit,  ducturus  erat,  ab  eo  unde  du- 
cenda  erat  stipulabatur  eam  in  matrimonium  ducturum  iri  cui 
ducturus  erat  itidem  spondebat.  Is  contractus  stipulationum  spon- 
sionumque  dicebatur  (sp.  die.  om.  Par.)  sponsalia.  Tunc  quae  pro- 
missa  erat  sponsa  appellabatur,  qui  sponderat  ducturum  sponsus. 
Sed  si  post  ea  stipulationis  uxor  non  dabatur  aut  non  ducebatur, 
qui  stipulabatur  ex  sponsu  agebat.  Iudices  cognoscebant.  Iudex 
quam  ob  rem  data  acceptave  non  esset  uxor,  quaerebat.  Si  nihil 
iustae  causae  videbatur,  litem  pecunia  aestimabat  quantique  inter- 
fuerat  eam  uxorem  accipi  aut  dari  eum  qui  spoponderat  qui  sti- 
pulate erat  condemnabat.  Doctius  (. .  occius  vel  octius  Vat.  Par.) 
sponsaliorum  observatum  dicit  Servius  ad  id  tempus,  quo  civitas 
universa  Latio  lege  Iulia  data  est. 

Agi  patet  hoc  loro  de  stipulationibus  duabus  nuptialibus  mariti  futuri  et 
patria  tutorisve  uxoris  futurae,  initium  autem  corruptum  esse.  Itaque 
fcemptavimus  alii  alia:  'stipulabatur  eam  in  matrimonium  datum  iri:  cui 
Maturus  erat,  itidem  spondebat  ducturum*  Lachmannus ;  cstipulabatur 
'euui  in  matrimonium  daturum:  ipse  ei  qui  daturus  erat  spondebat  ductu- 
hram'  Huschkius  olim;  'stipulabatur  eam  in  matrimonium  daturum  :  duc- 
'tum  iri,  qui  ducturus  erat  itidem  spondebat'  Hertzius  probante  Huschkio 
postea;  cstipulabatur  eam  in  matrimonium  datum  iri:  qui  ducturus  erat 
'id  (=  ducturum  se  esse)  eidem  spondebat5  ego  in  schedis  cum  Hertzio 
pridem  communicatis.  Sed  hae  emendationes  etsi  ad  rem  satisfaciunt 
(nisi  quod  Huschkiana  et  Hertziana  eo  nomine  peccant,  quod  non  stipu- 
lamur  dare  quem,  sed  dari),  tamen  eodem  vitio  laborant  omnes  ;  nempe 
cum  duae  stipulationes  duaeque  sponsiones  enarrandae  essent,  quas  adeo 
statim  iureconsultus  subicit  enarrasse  se,  tamen  non  posuit  nisi  prioris 
contractus  stipulationem  omissa  sponsione,  posterioris  vero  sponsionem 
omissa  stipulatione,  itaque  orationem  effecit  non  falsam,  sed  obscuram 
et  vix  nisi  adiecta  interpretatione  assequendam.  Quod  qui  ita  excusat, 
ut  ex  stipulatione  dicat  sponsionem  intellegi  posse  et  vice  versa,  vero 
male  utitur,  id  est  eavillatur.  Diversum  esset,  si  duas  stipulationes  tan- 
tum vel  duas  sponsiones  tantum  auctor  rettulisset  :  utriusque  autem  con- 
tractus alteranti  partem  et  diversam  seligere  iurisconsultum  non  oportebat, 
cuius  non  est  varietate  lectorem  delectare,  sed  res  enarrare  ordine  legi- 
timo.  Quod  ut  vere  fecerit  Servius,  efficiemus  oratione  non  tam  emen- 
data quam  suppleta:  cstipulabatur  eam  in  matrimonium  [datum  iri;  qui 
c daturus  erat,  id  eidem  spondebat.  Item  qui  uxorem  daturus  erat,  ab 
ceo  cui  eam  daturus  erat  stipulabatur  eam  in  matrimonium]  ductum  iri: 
cqui  ducturus  erat  id  eidem  spondebat3.  —  Praeterea  quae  peccaverunt 
librarli  et  facile  corriguntur  et  pleraque  dudum  recte  correcta  sunt.  Nisi 
quod  ctunc5  vocabulum  non  intellego  cur  mutent  in  "tum3,  quod  hoc  loco 
aut  otiosum  est  aut  falsum;  immo  recte  illud  se  habet  distinzione 
mutata  significaturque  ita  Servii  tempore  sponsalia  aliter  fieri  solita. 
Pro  'scripsit'  vocabulo  quod  Huschkius  reposuit 'inscripsit5,  auctoris  con- 
suetudini convenit.  Item  vere  monuit  Gronovius  ante  cex  sponsuD  prò 
eo  quod  est c stipulabatur0  scribi  debuisse  cstipulatus  erat';  sed  fieri  potest, 
ut  paullo  neglegentius  Servius  locutus  sit  et  videtur  imperfectum  feren- 

dum  esse.  Deinde  comma  'iudices  cognoscebant5  ab  interpolatore  esse  et 
Hertzius  mihi  paene  concessit  et  puto  concedent  iuris  prudentes  omnes; 
certe  quod  opposuit  Huschkius  {Zeitschrift  fur  geschichtliche  Rechtswiss. 
IO,  319):  c  Servius  will  sagen,  dafs,  ungeachtet  der  Wichtigkeit  der  Sache, 
cgewohnliche  vom  Magistrat  ernannte  Richter  wie  in  einer  Geldsache  er- 
ckannten,  fateor  me  non  intellegere.  Nam  iudex  unus  liberae  rei  publicae 
non  est  pedaneus  saeculi  labentis,  qui  de  minoribus  tantum  statuere 
possit,  neque  de  qua  alia  iudicii  forma  magis  sollemni  cogitare  potuerit 
Servius,  equidem  perspicio.  Contra  hoc  velini  doceri,  quomodo  excu- 
setur  primum  repetitio  inanis  'iudices  cognoscebant,  iudex  . . .  quaerebat5, 
deinde  pluralis  absurdus  et  iuris  antiqui  formae  contrarius.  Mox  Husch- 
kius optime  animadvertit  invertenda  esse  vocabula  caccipi  aut  darf,  ut 
conveniant  reliquo  orationis  tenori.  Denique  hoc  iam  constare  videtur 
in  extremo  capite  ante  verba  cqui  stipulatus  erat5  desiderari  dativum. 
Itaque  totum  caput  sic  restituemus: 

Sponsalia  in  ea  parte  Italiae,  quae  Latium  appellato,  hoc  more 
atque  iure  solita  fieri  scripsit  Ser.  Sulpicius  in  libro  quem  [in-] 
scripsit  de  dotibus.  'Qui  uxorem',  inquit,  cducturus  erat,  ab  eo  unde 
cducenda  erat,  stipulabatur  eam  in  matrimonium  [datum  iri;  qui 
cdaturus  erat,  id  eidem  spondebat.  Item  qui  uxorem  daturus  erat, 
cab  eo  cui  eam  daturus  erat,  stipulabatur  eam  in  matrimonium] 
cduct[u]m  iri;  [q]ui  ducturus  erat,  id  eidem  spondebat.  Is  con- 
'tractus  stipulationum  sponsionumque  dicebatur  csponsaliaD  tunc, 
cquae  promissa  erat 'sponsa3  appellabatur,  qui  spo[po]nderat  ductu- 
crum  csponsus5.  Sed  si  post  ea[s]  stipulationes  uxor  non  dabatur 
caut  non  ducebatur,  qui  stipulabatur  ex  sponsu  agebat;  [iudex], 
cquam  ob  rem  data  acceptave  non  esset,  quaerebat;  si  nihil  iustae 
'causae  videbatur,  litem  pecunia  aestimabat  quantique  interfuerat 
ceam  uxorem  [dari  aut  accipi],  eum  qui  spoponderat  [ei]  qui  stipu- 
lato erat  condemnabaf.  [H]oc  ius  sponsaliorum  observatum  dicit 
Servius  ad  id  tempus,  quo  civitas  univers[o]  Latio  lege  Iulia 
data  est. 

